COMUNICAT DE PRESĂ
GALA ANIVERSARĂ “LEONTINA VĂDUVA 30”

Avanpremiera deschiderii stagiunii 2016-2017 a Orchestrelor și Corurilor Radio România reprezintă unul dintre cele mai importante evenimente muzicale ale anului. Cu această ocazie, vineri, 7 octombrie 2016, ora 19:00, pe scena Sălii Radio din București, Societatea Română de Radiodifuziune, Orchestrele și Corurile Radio România,  creart – Centrul de Creație, Artă și Tradiție al Municipiului București și Asociaţia pentru Muzică, Artă şi Cultură, în parteneriat cu Muzeul Național „George Enescu”, Muzeul Național Cotroceni, Muzeul Național al Satului „Dimitrie Gusti”, Universitatea Națională de Arte „George Enescu” din Iași, Théâtre du Capitole din Toulouse, Kaufland România, Unirea Shopping Center, Floria.ro, Wagner Arte Frumoase și Povești, Domeniile Sâmburești și Acqua Carpatica, Aurel Vîrlan Photography, Theateragentur „Luisa Petrov”, Grand Hotel Continental, Valentina Bălașa Ario și Kitarodia, prezintă Gala Aniversară „LEONTINA VĂDUVA 30”. 
[bookmark: _GoBack]Anul 2016 marchează trei decenii de când o tânără soprană din România cucerea laurii Concursului Internaţional de Canto de la Toulouse şi îşi deschidea, astfel, porţile Europei şi ale întregii lumi muzicale. 30 de ani mai târziu, numele Leontina VĂDUVA reprezintă unul dintre cele mai sonore nume ale solisticii internaţionale, cu prezenţe pe scenele de la Royal Opera House Covent Garden din Londra, Opera din Paris, Scala din Milano, Metropolitan Opera din New York, Opera din Viena, Théâtre du Capitole din Toulouse, Gran Teatre del Liceu din Barcelona, Opera Comică din Paris, Opera Națională din Bordeaux, New National Theatre din Tokyo, Opera din San Francisco, Teatro Municipal din Santiago de Chile, Teatro Colon din Buenos Aires. Iată, aşadar, un prilej cum nu se poate mai nimerit pentru a o omagia pe ilustra interpretă, alături de câţiva dintre cei mai dragi colegi şi ucenici din generaţia mai tânără: baritonul Florin ESTEFAN, soprana Alexandra DOBOȘ-RODRIGUEZ, tenorul George Ionuț VÂRBAN şi mezzo-soprana Florentina SOARE. Li se adaugă un invitat special în persoana violonistei Clara CERNAT, profesor de vioară la Conservatorul din Toulouse și director artistic al festivalului Rencontres Musicale de Nailloux – festival care o va aniversa pe Leontina Văduva printr-un concert susținut de soprană la Biserica din Nailloux, în toamna acestui an. De asemenea, pentru acest moment aniversar, pianistul și compozitorul Thierry HUILLET va prezenta în premieră mondială absolută, prin intermediul violonistei Clara CERNAT, piesa Une nuit a Buenos Aires. Excelenţa sonoră va fi asigurată de Orchestra Naţională Radio, sub bagheta dirijorului Gabriel BEBEȘELEA și de Corul Academic Radio, sub conducerea dirijorului Ciprian ȚUȚU. Fragmente din cele mai cunoscute opere, precum Romeo şi Julieta, Manon, Evgheni Oneghin, Cenusăreasa, Traviata, I Capuletti ed i Montecchi, Falstaff, Otello, vor alterna cu momente muzicale susținute de Orchestra Națională Radio și Corul Academic Radio, reunite pentru a o aniversa pe una dintre cele mai ilustre soprane ale liricii mondiale.
BILETELE SUNT DISPONIBILE PE WWW.EVENTIM.RO, ÎN MAGAZINELE GERMANOS, ORANGE, 
VODAFONE, DOMO, CARREFOUR, LIBRĂRIILE CĂRTUREȘTI, LIBRĂRIILE HUMANITAS, 
ÎN BENZINĂRIILE OMV ȘI LA CASA DE BILETE A SĂLII RADIO.

Organizatori: Societatea Română de Radiodifuziune, Orchestrele și Corurile Radio România, creart – Centrul de Creație, Artă și Tradiție al Municipiului București și Asociaţia pentru Muzică, Artă şi Cultură 
Parteneri instituționali: Théâtre du Capitole din Toulouse, Muzeul Național „George Enescu”, Muzeul Național Cotroceni, Muzeul Național al Satului „Dimitrie Gusti” și Universitatea Națională de Arte „George Enescu” din Iași
Parteneri: Kaufland România, Unirea Shopping Center, Floria.ro, Wagner Arte Frumoase și Povești, Domeniile Sâmburești și Acqua Carpatica, Aurel Vîrlan Photography, Theateragentur „Luisa Petrov”, Grand Hotel Continental, Valentina Bălașa Ario, Kitarodia și Mercure
Parteneri Media Radio România: Radio România Cultural, Radio România, România Tv, TVR 2, Șapte Seri, Business Review, Cariere, Eva.ro, Psychologies, TVmania, Ziare.com, Nine O’Clock, Ziarul Metropolis, Lirika.ro, Observator Cultural, Suplimentul de Cultură, Revista 22, Liternet.ro, Agenția de Carte, Revista Actualitatea Muzicală, MediaTrust 
Parteneri media: Radio România Cultural, Radio România Muzical, Radio Trinitas, Blitz Tv, Revista Tango – Marea Dragoste, The Art of Living, Ziarul Metropolis, Senso Tv, Tonica, Liternet.ro, B365, Ceașca de Cultură, Calendar Evenimente, Agenția de Carte, ArtOut, ArtLine, PR Wave, 4Arte.ro, Orașul Meu, În Oraș, Bucharest Cultural Events, Bună Dimineața București, Catchy, Autentici.ro, Gazeta de Știri, Online Gallery, Jurnal de București, societatesicultura.ro, Business Woman, RoEvents, Enciclopedia Muzicală, Societatea Muzicală, România Pozitivă, Bună Ziua Iași, IQads şi Revista ACTUALITATEA MUZICALĂ a UCMR
